钦定古今图书集成/方舆汇编/职方典/第1331卷 > 《飞云顶开路记》李昴英
## 钦定古今图书集成/方舆汇编/职方典/第1331卷 > 《飞云顶开路记》李昴英

天子赐赵侯履于惠得护名山，衔命醮祭。已，亟领客
排丛薄，陟崒嵂。俄身在山巅，八极一视，某州某山，髣
髴可指。侯竦然曰：“真灵境也。路之不治，来无以栖，为”
地主羞之。默识所经行地势，折旋归而指画。授其属，
相险易，取便捷，设横木，比级而上，遂成通途亭。于冲
要，亦占胜概。平麓曰屐云洞，左曰仙春梅花村，路中
分处，度短涧，小石室砑其傍，曰“横翠。”过朝真石，石矶
砥焉横出，曰“拂松。”最上峰筑庵五间，宿好事者曰“见
日。延。”山老王宁素以居，买田岁得五十缗，入以食其
徒，使看客，坏必葺，甚盛举也。余平生梦罗浮，是岁再
游，逍遥乎登临谁之赐与？侯名汝驭，雪庐其自号云。
淳祐五年正月。